*За истоимената црква во Оризари, Скопје, погл. Црква „Св. Атанасиј" - Ѓорче Петров.*

|  |
| --- |
|  **Свети Атанасиј** |
|  |
| 
Црквата во 2023 година |
| **македонска православна црква** |
| **Епархија** | Брегалничка |
| **Архијерејско намесништво** | Кочанско |
| **Парохија** | Оризарска |
| Местоположба |
|  |
| **Координати** | 41°55′19″N 22°26′48″E﻿ / ﻿41.92194° СГШ; 22.44667° ИГД﻿ / 41.92194; 22.44667Координати: 41°55′19″N 22°26′48″E﻿ / ﻿41.92194° СГШ; 22.44667° ИГД﻿ / 41.92194; 22.44667 |
| **Место** | Оризари |
|  **Општина** | Кочани |
|  **Држава** | Македонија |
| Општи податоци |
| **Покровител** | Атанасиј Александриски |
|  **Изградба** | XIX век |
|
|  **Осветување** | 1848, август 2014 |
| Архитектонски опис |
|

**Св. Атанасиј Велики** — православна црква во кочанското село Оризари. Му припаѓа на Кочанското архијерејско намесништво во Брегалничката епархија на МПЦ - ОА.

Местоположба
------------

Издигнатината и црквата.
Црквата се наоѓа во средиштето на Оризари, на една издигнатина, покрај левата страна на Оризарска Река.

Историја
--------

Црквата е изградена некаде кон средината на XIX век и осветена на 24 април 1848 г. Подоцна е делумно разрушена од Османлиите и обновена во 1876 година. Иконите се изработени во 1875 година од зографот Исаија Макриев Фрчковски од Галичник и непознати автори.

Во 2005 година, внатрешноста била обновена. Храмот не бил живописан, се до 2013 година кога било направено фрескосликањето на страничниот дел од внатрешноста на црквата и тогаш била обновена и фасадата. Поради внатрешните обновувања и новиот фрескоживопис, црквата била преосветена од страна на митрополитот Иларион Брегалнички. Во тој период, поплочен бил дворот. Бил обновен потпорниот ѕид и хортикултурно уреден бил дворот.

Особености
----------

Иконостасот е висок, со три реда икони, изграден веројатно во 1875-76 година. Во царскиот ред се поставени десет икони (од југ кон север): Свети Ѓорѓи, Архангел Михаил, Свети Јован Крстител, Исус Христос Седржител, Богородица Елеуса, Свети Атанасиј Александриски, Свети Димитрија, Свети Харалампиј и Свети Никола. На иконите нема потпис на иконописецот, но годината 1850 е напишана на иконите на св. Харалампиј и св. Никола. Се претпоставува дека се изработени од Димитар Зограф од Самоков заради стилските особености. Горните два реда икони и царските двери се дело на Никола Михајлов од Крушево. Негово дело е и големиот надиконостасен крст со распетието. Автор на иконите на северната и јужната врата на иконостасот е Исаија Фрчковски, кој ги изработил во 1875-76 година, при обновувањето на црквата.

Од 55-те икони колку што има во црквата, 17 се наоѓаат во Регистарот на икони кои имаат заштитен статус.

Галерија
--------

* Западната страна на цркватаЗападната страна на црквата
* Јужната страна на цркватаЈужната страна на црквата
* Поглед од југозападПоглед од југозапад
* Камбанаријата и скалите до цркватаКамбанаријата и скалите до црквата
* КамбанаријатаКамбанаријата
* Портата во дворотПортата во дворот

Поврзано
--------

* Брегалничка епархија
* Кочанско архијерејско намесништво

Наводи
------

1. 1 2  „Оризарска парохија". Брегалничка епархија. Архивирано од изворникот на 2014-03-28. Посетено на 1 декември 2021.
2. 1 2  Поп Тоше Манев, Бошко Цветановски. (1 август 2014). *По целосното реновирање, црквата „Св. Атанасиј Велики" во Оризари ќе биде преосветена*. Кочани: TVKanal8. .
3. 1 2  Марјан Иванов. (27 ноември 2014). *Ќе се уредува и надворешноста на црквата „Св. Атанасиј Велики" во Оризари*. Кочани: TVKanal8. .
4. 1 2 3  „Продолжува обновата на црквата „Свети Атанасиј" во населбата Оризари, кочанско". religija.mk. 18 август 2016. Архивирано од изворникот 2021-12-08. Посетено на 19 септември 2023.
5. ↑  „Нов фрескопис во црквата „Св.Атанасиј" во Оризари, Кочанско". a1on.mk. 25 август 2014. Архивирано од изворникот 2023-09-19. Посетено на 19 септември 2023.
6. 1 2  *Проблеми на изкуството, томове 37–38*. БАН. 2004. стр. 49.
7. ↑  Ајтовска, Љубинка, Илинка Атанасова (2017). *Црквата Свети великомаченик Георгиј – еден век постоење*. Кочани: Општина Кочани. стр. 32.

Надворешни врски
----------------

* Црква „Св. Атанасиј" - Оризари на Ризницата ?